b'\n_START_ARTICLE_\nUltimate frizbi\n_START_SECTION_\nDr\xc5\xbeavna prvenstva\n_START_PARAGRAPH_\nFZS vsako leto podeli naslov dr\xc5\xbeavnega prvaka ekipi, ki zmaga na dr\xc5\xbeavnem prvenstvu ali drugem dogodku, kot je Slovenska ultimate liga (leto 2016 v me\xc5\xa1ani diviziji). O na\xc4\x8dinu podelitve naslova in izbire prvaka odlo\xc4\x8da FZS. Ekipa, ki osvoji naslov dr\xc5\xbeavnega prvaka, prejme pravico udele\xc5\xbebe na vsakoletnem tekmovanju EUCR (Regionalnem klubskem evropskem prvenstvu)._NEWLINE_Od leta 2017 so ogranizirana tudi Indoor dr\xc5\xbeavna prvenstva (dvoranski ultimate) in dr\xc5\xbeavna prvenstva na mivki (beach ultiamte).\n_START_SECTION_\nSlovenska Ultimate Liga\n_START_PARAGRAPH_\nV letih 2015 in 2016 se v Sloveniji odvijala Slovenska Ultimate Liga, ki je nastala z namenom zvi\xc5\xa1anja nivoja igre v Sloveniji in raz\xc5\xa1irjanjem \xc5\xa1porta v me\xc5\xa1ani diviziji. _NEWLINE_Leta 2015 so se izvedla 4 tekmovanja, ki so jih organizirala sodelujo\xc4\x8da dru\xc5\xa1tva (ekipe: Frizmi, Cosmo, Nuclear Discs, Komet). Liga se je prvo sezono igrala v odprtem formatu, torej so se lahko posameznega turnirja udele\xc5\xbeile tudi ekipe, ki niso sodelovale v ligi od samega za\xc4\x8detka. Format je bil leta 2016 spremenjen, organiziranih je bilo 5 turnirjev (pridru\xc5\xbeila se je \xc5\xa1e ekipa Vertigo), posamezne ekipe pa so se morale prijaviti \xc5\xbee na samem za\xc4\x8detku in sodelovati na vseh turnirjih._NEWLINE_V obeh sezonah je zmagovalec lige postal tudi dr\xc5\xbeavni prvak v me\xc5\xa1ani kategoriji.'